Żewġ wegħdi ewlenin tal-Manifest tal-PN li ma żammewx miegħu għaliex id-dejn reġa sploda u t-toroq kollha ħofor. Illum smajna waħda sabiħa mingħand Gonzipn li skond hu Joseph Muscat qiegħed iwiegħed kollox lil kulħadd. Ara vera kif kien jgħid missieri, lis-spiżjar milli jkollu jtik. Attwalment mhux l-ispiżjar kien isemmi imma ma rriedux inkunu pastażi. X'ma' wiegħedx Gonzipn fl-elezzjoni tal-2008? Li jirranġa l-MEPA? Li jagħżel in-nies skond l-abilitajiet tagħhom? Li l-Airmalta, t-Tarzna u tal-Linja mhux se jintmiss l-impjieg tagħhom? Li l-kaċċa u l-insib mhux se jintmiss? Li se jipproteġi aktar l-ambjent u jnaqqas it-tniġġiż esaġerat li hawn? Li se jinvesti fl-enerġija alternattiva? Li se jaħdem biex jissalvagwardja l-ilma tal-pjan? Li se jsolvi l-problema tas-sodod u tal- waiting lists għall-operazzjonijiet fl-isptar Mater Dei? U mhux talli ħafna wegħdi ma żammhomx, imma wħud għamel il-maqlub u mar kontra dak li qal li se jagħmel. Taħsbuħx li aħna biss qed nikkritikaw lil Gonzipn, imma nies li kienu miegħu stess bħal Michael Falzon li qal li l-Manifest Elettorali tal-PN tal-2008 ma kien xejn ħlief taħlita t'ideat uħud tajbin u wħud mhux realistiċi. U lanqas ma jidher li din kienet il-verita' għaliex qatt ma kellna gvern daqshekk diżorganizzat u bla ppjanar li l-ħin kollu ħiereġ b'dokumenti u studju ġodda u ma jwettaq xejn minnhom. Gvern li l-crises management biddlu f'arti ... u jrid jgħajjar lil Joseph Muscat li qed iwiegħed kollox lil kulħadd!
Gonzipn – Li jwiegħed ma jwettqux!